JKN วิ่งแรง 4% รับอานิสงส์ DOD ได้ไลเซ่นส์สกัด “กัญชง”
JKN วิ่งแรง 4% มาที่ 10.50 บ. ด้วยมูลค่าซื้อขาย 121.30 ลบ. รับอานิสงส์ DOD ได้ไลเซ่นส์สกัด “กัญชง”
JKN วิ่งแรง 4% มาที่ 10.50 บ. ด้วยมูลค่าซื้อขาย 121.30 ลบ. รับอานิสงส์ DOD ได้ไลเซ่นส์สกัด “กัญชง”
23 มิ.ย. 2564

ผู้สื่อข่าวรายงานว่า ราคาหุ้น บริษัท เจเคเอ็น โกลบอล มีเดีย จำกัด (มหาชน) หรือ JKN ล่าสุด  ณ เวลา 11.19 น. อยู่ที่ 10.50 บาท บวก 0.40 บาท หรือ 3.96% สูงสุดที่ 10.60 บาท ต่ำสุดที่ 10.20 บาท ด้วยมูลค่าซื้อขาย 121.30 ล้านบาท

ทั้งนี้บล.เคทีบีเอสที ระบุในบทวิเคราะห์ (23 มิ.ย.) ว่า จากกรณี DOD ได้รับใบอนุญาตสกัดน้ำมันจากเมล็ดกัญชง (Hemp Seed Oil) โปรตีนจากเมล็ดกัญ ชงและผลิตภัณฑ์อาหารที่มีส่วนประกอบของน้ำมันจากเมล็ดกัญชง (Hemp Seed Oil) โปรตีนจากเมล็ดกัญชง จากสำนักงานคณะกรรมการอาหารและยา (อย.) เพื่อผลิตในเชิงพาณิชย์ เป็นรายแรกของประเทศไทยเป็นที่เรียบร้อยแล้ว
โดยบล.เคทีบีเอสที มีมุมมองเป็นบวกต่อหุ้นกลุ่มกัญชง จากเรื่องกัญชงมีความชัดเจนและเป็นไปตามกรอบระยะเวลาที่กำหนด โดยมองว่าการอนุมัติครั้งนี้จะเป็น key indicator ของการอนุมัติใบอนุญาตโรงสกัดสาร CBD (คาดว่าจะเห็นการอนุมัติในไตรมาส 3 ปี 2564) และการอนุมัติให้ใช้สาร CBD ในอาหารและเครื่องดื่มต่อไป (คาดว่าภายใน ก.ค. 2564) ทำให้จะเริ่มเห็น products ที่ผสมเมล็ดกัญชง, น้ำมันเมล็ดกัญชงและผสมสารสกัด CBD เริ่มวางขายในตลาดเร็วสุดในช่วงปลายไตรมาส 4 ปี 2564 หรือต้นไตรมาส 1 ปี 2565
ทั้งนี้หุ้นที่มองว่าน่าจะได้ประโยชน์จากข่าวนี้คือหุ้นที่มีความพร้อมที่จะผลิตแล้ว (first movers) โดยบริษัทที่พร้อมในการใช้เมล็ดกัญชง น้ำมันเมล็ดกัญชงในอาหารและเครื่องดื่ม ได้แก่ 1) หุ้นปลายน้ำที่เป็นพันธมิตรกับ DOD ได้แก่ JKN, KISS, BEAUTY, FN, CHAYO
รวมถึง 2) หุ้นปลายน้ำที่ใช้น้ำมันเมล็ดกัญชงและเมล็ดกัญชงในการผลิต ได้แก่ TKN, RS, MEGA, SUN หุ้นที่คาดว่ามีโอกาสปรับตัวเพิ่มขึ้นจากการเก็งการอนุมัติโรงสกัดสาร CBD ได้แก่ RBF, DOD, GUNKUL, SUN และ first mover ในการใช้สาร CBD ในอาหารและเครื่องดื่ม คือ CBG, RS, ICHI, SUN